ועדת החוקה, חוק ומשפט, כנסת 15, פרוטוקול מספר 492, 2002-06-20 10:45

אופיר פינס-פז: שלום לכם, אני מחדש את הישיבה.

אופיר פינס-פז: הנושא – תקנות העבירות המנהליות (קנס מנהלי – הודעת סוחר במקלטי טלוויזיה).

אופיר פינס-פז: אלה הן תקנות של שר המשפטים.

אופיר פינס-פז: שר המשפטים אומר כך: "סעיף 29א לחוק רשות השידור.

אופיר פינס-פז: .

אופיר פינס-פז: קובע חובה על סוחר שמכר או השכיר מקלט טלוויזיה לשלוח הודעה על כך לרשות השידור.

אופיר פינס-פז: עבירה זו מתאימה להוות עבירה מנהלית מכמה טעמים.

אופיר פינס-פז: ראשית, יסודותיה פשוטים וברורים.

אופיר פינס-פז: שנית, קביעתה כעבירה מנהלית תאפשר אכיפתה ללא צורך בהפעלת המערכת העמוסה של התביעה המשטרתית ובתי המשפט, ושלישית, הדבר יאפשר ענישה כספית ללא סטיגמה של רישום פלילי, שאינה נדרשת לאור מהות העבירה".

אופיר פינס-פז: זה נראה לי סביר.

אופיר פינס-פז: האם באמת בעלי חנויות לא מדווחים על הרכישות?

חנה מצקביץ: אנחנו ניסינו להפעיל את האמצעים העומדים לרשותנו.

חנה מצקביץ: יש בודדים שמדווחים, הרוב לא מדווחים.

אופיר פינס-פז: אז איך אתם יודעים למי יש טלוויזיה ולמי אין?

חנה מצקביץ: יש לנו כל מיני שיטות.

חנה מצקביץ: אנחנו מקבלים ממרשם האוכלוסין מידע שמותר לנו לקבל.

אופיר פינס-פז: מי קבע אם מותר לכם לקבל אותו או לא?

חנה מצקביץ: זה על פי חוק.

חנה מצקביץ: הדברים מפוקחים על פי חוק הגנת הפרטיות.

חנה מצקביץ: את אותם פרטים שמותר לנו לקבל אנחנו מקבלים.

חנה מצקביץ: אנחנו שולחים הודעות גישוש לזוגות שנישאים.

חנה מצקביץ: יש סוחרים ששולחים לנו הודעות, אבל מרבית הסוחרים, בדרך כלל הסוחרים הגדולים – לא שולחים.

אופיר פינס-פז: האם ההתנהלות הזו של הודעות גישוש מקובלת?

חנה מצקביץ: אני לא באתי מוכנה עם פרטים לגבי איך אנחנו יודעים - -

אופיר פינס-פז: את מייצגת את רשות השידור.

אופיר פינס-פז: יכולת להביא את מנהל אגף הגביה.

אופיר פינס-פז: ברגע שאת הגעת, את אמורה לייצג את כולם.

חנה מצקביץ: לעניין של סעיף 29 – אנחנו ניסינו בזמנו להגיש תלונה למשטרה בנושא הזה.

חנה מצקביץ: המשטרה לא הסכימה לטפל בנושא כזה, וזה גם טבעי שאלה הם לא נושאים שהמשטרה אמורה להתעסק אתם.

חנה מצקביץ: אנחנו חשבנו שזה המקרה הנכון לקבוע שזו היא עבירה מנהלית, בגלל הסיבות האלה שהועלו כאן.

אופיר פינס-פז: על כמה היום מדווחים לכם?

אופיר פינס-פז: ממש בשוליים?

אופיר פינס-פז: אני שואל את משרד המשפטים – אני לא בטוח שצריך את החוק פה.

אופיר פינס-פז: אם אני לא אאשר את העבירה המנהלית, ממילא – כאילו אין חוק.

יפעת רווה: זו אינה עבירה מהחמורות בספר החוקים שלנו.

אופיר פינס-פז: למה אני צריך להכריח בעל חנות לשלוח הודעה לרשות השידור?

יפעת רווה: כל עוד קיימת אגרת הטלוויזיה, אם הם לא נותנים את הדיווח הזה, בעצם אין שום דרך לאכוף, ואז אפשר לבטל את האגרה.

יפעת רווה: זה, בעצם, האמצעי היחיד והעיקרי שיש לנו.

אופיר פינס-פז: אבל זה אמצעי שלא עובד באופן מוחלט.

אופיר פינס-פז: היא אומרת לי שדרך הכלי הזה לא מקבלים מידע.

יפעת רווה: זה לא עובד כי הסוחרים היום לא מדווחים.

אופיר פינס-פז: אבל הם עדיין גובים, ויש להם מידע.

יפעת רווה: אני לא יודעת עד כמה.

יפעת רווה: זו עדיין דרך שעדיפה בעיניי, על דרכים אחרות.

אופיר פינס-פז: אבל הם לא אומרים לך שהם יפסיקו בדרכים האחרות.

חנה מצקביץ: הגביה שלנו אינה גביה אופטימלית.

חנה מצקביץ: אנחנו, למשל, יודעים שמספר המנויים לכבלים רב יותר מציבור משלמי האגרה, ואז נשאלת השאלה – הרי אם, לכאורה, מנויי הכבלים צריכים לשלם גם אגרת טלוויזיה, איך זה קורה?

אופיר פינס-פז: כמה אנשים משלמים אגרה?

חנה מצקביץ: קרוב ל- 900 אלף בתי אב.

אופיר פינס-פז: וכמה טלוויזיות יש, להערכתכם?

אופיר פינס-פז: בכמה בתים יש טלוויזיות?

חנה מצקביץ: לפי המידע שבידינו, מנויים היום בכבלים בסביבות 1,400,000.

חנה מצקביץ: זאת אומרת שיש פער ניכר.

חנה מצקביץ: כל מי שיש לו כבלים אמור לשלם אגרת טלוויזיה.

אופיר פינס-פז: יש גם כאלה שלא מחוברים לכבלים, והם בעלי טלוויזיה.

דורית ואג: יש מקומות שאין בהם כבלים.

יצחק קמחי: זה מיעוט, יחסית.

אופיר פינס-פז: אני מעריך שיש בסביבות 1,700,000 עד 1,800,000 בתי אב שיש להם טלוויזיה.

אופיר פינס-פז: ואתם גובים בערך על חצי מזה.

יפעת רווה: קיבלנו מכתבים מהפרקליטות שלא מעבירה - - מגישים דו"ח למשטרה, והמשטרה - -

אופיר פינס-פז: אבל למה העבירה היא לא על האדם הרוכש?

יפעת רווה: גם על האדם הרוכש.

חנה מצקביץ: אנחנו הרי לא יודעים מי רכש.

אופיר פינס-פז: אתם יכולים לעשות מפקד בתים.

אופיר פינס-פז: אדם שלא משלם – נקנס.

יפעת רווה: כאשר עושים חיפושים בבתים הפגיעה עלולה להיות יותר גדולה.

חנה מצקביץ: בסך הכל, מאחר שמרבית התקציב של רשות השידור הוא מהאגרה, וזה בא לממן את הפעילות שלה - -

אופיר פינס-פז: זה קודם כל בא לממן את מכבי תל אביב.

אופיר פינס-פז: אני אאשר את התקנות אחרי שאני אדע מה עשיתם בקשר לזה.

חנה מצקביץ: מה שייעשה הלאה זה כבר לא עניין משפטי.

אופיר פינס-פז: תודיעי לבראל שאני מקפיא את ההחלטה עד שאני אדע מה קורה בעניין מכבי תל אביב.

אופיר פינס-פז: רשות שידור שנותנת 7.5 מיליון דולר בשנה לקבוצת כדורסל, כולל זכויות על פרסום שתעשה קודם כל סדר בבית, ואחר כך שתבוא אלינו בבקשה לאשר כל מיני דברים.

אופיר פינס-פז: אני מאד מצטער.

אופיר פינס-פז: אני מוכן להעמיק את הגביה ולעזור בכל דבר, בתנאי שאני אדע שקורים דברים נכונים שם.

אופיר פינס-פז: מה שקורה הוא דבר לא נכון, בעיניי.

אופיר פינס-פז: אין שום דבר כזה בכל מקום בעולם.

אופיר פינס-פז: לא שמעתי על דבר כזה.

אופיר פינס-פז: הם פנו בזמנו לערוץ 2, הם פנו לכבלים.

אופיר פינס-פז: ההצעה הכי גבוהה שמכבי תל אביב קיבלה מערוץ 2 זה לפי מיטב ידיעתי 1.5 עד 2 מיליון דולר, בלי זכויות פרסום.

אופיר פינס-פז: אני אעכב את הבקשה.

אופיר פינס-פז: מתי אתם מסכמים את הנושאים האלה של חלוקת כספי רשות השידור?

אופיר פינס-פז: בעיניי זה חלוקת כספים כמו הקצבות לעמותות.

אופיר פינס-פז: אם אתם לא לוקחים את זכויות הפרסום, איך אפשר לקרוא לזה חוץ מאשר הקצבות לעמותות?

אופיר פינס-פז: מה, אתם פילנתרופים?

אופיר פינס-פז: אני רוצה להבין את העניין הזה.

אופיר פינס-פז: מה, זה לא ביזנס?

אופיר פינס-פז: אני מבין שבערוץ המסחרי יש ביזנס, לפעמים מרוויחים ולפעמים מפסידים.

אופיר פינס-פז: מה זה?

אופיר פינס-פז: – זה פילנתרופיה.

חנה מצקביץ: נמתחה באמת ביקורת - -

אופיר פינס-פז: כל הכנסת מדברת על זה, רק שתדעי.

אופיר פינס-פז: זה עלה במליאה הרבה פעמים, מכל סיעות הבית.

חנה מצקביץ: אני חושבת שיש צדק בביקורת שנמתחה על ההסכם עם "מכבי".

חנה מצקביץ: אני חושבת שזה לא הדבר היחיד שאפשר למתוח עליו ביקורת ברשות השידור.

חנה מצקביץ: מי שמנהל את רשות השידור זה לא היועץ המשפטי, אלא המוסדות, ואלה ההחלטות שהתקבלו.

חנה מצקביץ: אלה סדרי העדיפויות שנראו להם נכונים, לדעתם, לטובת הציבור.

חנה מצקביץ: אני אעביר את המסר.

חנה מצקביץ: הם חשבו שמכבי תל אביב היא נכס לאומי וחשוב להעביר את השידורים לציבור.

חנה מצקביץ: לגבי התשלומים – לא הייתי שותפה למו"מ.

אופיר פינס-פז: אז מי עושה את החוזים האלה?

חנה מצקביץ: המו"מ היה בידי מנכ"ל הכספים.

חנה מצקביץ: על כל פנים אני רוצה לומר שאנחנו, מבחינה משפטית, הודענו שסיימנו את החוזה עם מכבי.

חנה מצקביץ: מה שאני שומעת לאחרונה הוא שיש ניהול משא ומתן חדש עם מכבי.

חנה מצקביץ: זה לא מעלה ולא מוריד לעניין ההודעה שהודענו להם על הפסקת החוזה.

חנה מצקביץ: אני הודעתי להם שהחוזה שנעשה אתם הסתיים.

אופיר פינס-פז: לי אין בעיה שרשות השידור תשדר את המשחקים של מכבי תל אביב.

אופיר פינס-פז: השאלה היא באיזה מחיר, על חשבון מה, באיזה סדרי עדיפויות, כשיש גירעונות מהסוג הזה וכשאין הכנסות מהשידורים האלה.

אופיר פינס-פז: זו רשות ציבורית ובעיניי מכבי תל אביב היא אכן סוג של נכס לאומי, אני מסכים אתך.

אופיר פינס-פז: עם זאת, אנחנו לא עוסקים בפילנטרופיה.

אופיר פינס-פז: לא ראיתי שמשדרים את משחקי נבחרת ישראל בכדורסל ונותנים להם סכומים כאלה.

חנה מצקביץ: אני מבקשת, אם יורשה לי, להפריד בין הדברים.

חנה מצקביץ: מן הראוי שיתקיים דיון ציבורי, זה בהחלט נושא ראוי לדיון, אבל אולי צריך להפריד אותו מהנושא הזה, שאנחנו מנסים להוביל אותו כבר הרבה מאד זמן, שהוא בבחינת אות מתה בספר החוקים כי אנחנו לא מצליחים לקיים אותו.

חנה מצקביץ: לפחות מה שקיים היום שיקבל איזשהו כלי שאפשר יהיה לקיים אותו.

אופיר פינס-פז: אני אשקול בהחלט להפריד בין הדברים, אבל אני רוצה לשקול את זה יחד עם מנכ"ל רשות השידור.

אופיר פינס-פז: אני אבקש להזמין אותו לדיון הבא.

אופיר פינס-פז: אני לא מצביע נגד אישור התקנות, אני מבקש לקיים עוד דיון.

אופיר פינס-פז: אני רוצה שיוזמן לכאן מנכ"ל הרשות באופן אישי.

אופיר פינס-פז: אנחנו נחזור לדיון הזה בעוד שבוע עד 10 ימים.

חנה מצקביץ: הייתי מבקשת שמנהל אגף הגבייה גם יהיה נוכח בדיון.

סיגל קוגוט: היה לנו את החוק של שאול יהלום על כללי אתיקה של שידורים בשבת.

סיגל קוגוט: אני שלחתי לכם את הנוסח שהתגבש עם הרשות השניה ועם הכבלים.

סיגל קוגוט: האם הוא הגיע אליכם, והאם יש לכם כוונה לאמץ את הכללים, על מנת שלא נצטרך לחוקק?

חנה מצקביץ: בהחלט, אך השאלה היא כזו – אנחנו כבר קיבלנו החלטה והודענו לכם.

חנה מצקביץ: אתם רוצים שנאמץ את הנוסח הזה, אין לנו בעיה.

סיגל קוגוט: תודיעי לנו את זה?

חנה מצקביץ: אני מודיעה.

חנה מצקביץ: צו העבירות המינהליות (קנס מינהלי – מסירת הודעה אודות תנאי עבודה), התשס"ב-2002

אופיר פינס-פז: אנחנו עוברים לצו העבירות המינהליות (קנס מינהלי- מסירת הודעה אודות תנאי עבודה).

אופיר פינס-פז: זה צו של שר המשפטים וגם של שר העבודה והרווחה.

אופיר פינס-פז: זה בעקבות הדברים שנעשו פה לפני זמן מסוים.

יפעת רווה: כן.

יפעת רווה: לא הייתי שותפה להם.

יפעת רווה: החוק תוקן לאחרונה ופורסם בחודש מרץ.

דלית רנרט: התקנות לגבי החוק ייכנסו היום עד מחר לתוקף.

דלית רנרט: החוק הוא חוק חדש לגמרי.

דלית רנרט: קיימנו דיון לפני חודשיים בנוגע לחוק הודעה מוקדמת לפיטורין והתפטרות שגם הוא חוק חדש, והאופי שלו בסופו של דבר, מבחינה של החובה של המעביד למסור הודעה, הוא דומה.

דלית רנרט: אנחנו חושבים שיקל על משרד העבודה והרווחה לאכוף את החוק אם נהפוך את העבירה של מסירת ההודעה עצמה לעבירה מנהלית.

דלית רנרט: לא מדובר בעבירה שהיא מאד חמורה.

דלית רנרט: מדובר בעבירה של אחריות קפידה, שהעונש עליה הוא 9,600 ₪.

דלית רנרט: אנחנו סבורים שראוי יהיה לאכוף אותה, פרקטית, באמצעות הפיכתה לעבירה מינהלית.

יפעת רווה: הסעיפים שאתם מדברים עליהם נכנסים לתוקף מספטמבר,לא רטרואקטיבית.

סיגל קוגוט: יחד עם החוק.

אופיר פינס-פז: מה אתם מציעים, לגוף העניין?

אופיר פינס-פז: איך ההודעה הזו צריכה להיראות?

דלית רנרט: ההודעה הזו תהיה ערוכה באמצעות תקנות, מכוח החוק.

דלית רנרט: בחוק עצמו יש פירוט.

יפעת רווה: הכלל קבוע בסעיף 1 לחוק שאומר שמעביד ימסור לעובד, לאחר שהעובד התחיל לעבוד אצלו הודעה בכתב שבה יפרט את תנאי העבודה של העובד לפי הוראות החוק.

יפעת רווה: סעיף 2 נכנס לתוכן ההודעה, ואומר שיפורטו תנאי העבודה של העובד בהודעה, יהיו בה פרטים על זהות העובד וזהות המעביד, תחילת תאריך העבודה, ועוד.

יפעת רווה: הפרטים החשובים הם סך כל התשלומים המשתלמים לעובד כשכר עבודה, האורך של יום העבודה, יום המנוחה השבועי, סוגי תשלומים ותנאים סוציאליים.

דלית רנרט: עיקרי המידע הרלבנטיים ליחסי העבודה.

דלית רנרט: העובד מקבל את הפירוט באמצעות הודעה בכתב.

אופיר פינס-פז: תוך כמה זמן?

דלית רנרט: תוך 30 יום מיום תחילת העבודה.

אופיר פינס-פז: איך יידעו את כל המעסיקים וכל העובדים בדבר הזה?

דלית רנרט: אני הבנתי שהתאחדות התעשיינים ואיגוד לשכות המסחר, כמו גם ההסתדרות – נערכים לזה בצורה טובה מאד.

דלית רנרט: יש כוונה להפיץ ידיעונים שמפרטים את החובה.

אופיר פינס-פז: אתם טוענים שמי שלא יעמוד בזה יקבל קנס מנהלי של 1,500 ₪.

דלית רנרט: כן.

דלית רנרט: הכוונה למי שלא ימסור את ההודעה.

יפעת רווה: גובה הסכום מותאם למה שעשינו בחוק תקנות מינהליות בנושא של אישור לעובד על פיטורין.

יפעת רווה: יש שתי קטגוריות.

יפעת רווה: קטגוריה אחת היתה שבה העובד מבקש במפורש מהמעביד, והמעביד לא נותן לו.

יפעת רווה: הקנס שקבענו על זה הוא 3,000 ₪.

יפעת רווה: היתה קטגוריה שהעובד לא ביקש, אבל לפי החובה שבחוק המעביד צריך לתת לו תוך 7 ימים, ואז זה יכול להיות גם מקרה של התרשלות, וקבענו על כך קנס של 1,500 ₪.

יפעת רווה: לכן התאמנו כאן את גובה הקנס לאותו מקרה שבו יכול להיות שהעניין נבע מהתרשלות ושכחה.

אופיר פינס-פז: זה קנס די גבוה.

אופיר פינס-פז: אתם צריכים לקחת בחשבון שלא כל המעסיקים הם מעסיק שיש לו 500 עובדים במפעל.

אופיר פינס-פז: שם, דווקא, הדברים יעבדו.

אופיר פינס-פז: איפה תהיינה תקלות?

אופיר פינס-פז: – במפעלים ובמקומות עבודה שיהיו בהם 3-4 עובדים, או 10 עובדים, מקומות שאין בהם מנהל כוח אדם, עסקים קטנים.

דלית רנרט: אבל מצד שני – לנהל כתבי אישום - -

אופיר פינס-פז: לא, אני בעד הקנס, אני חושב רק שהשיעור שלו גבוה מידי.

אופיר פינס-פז: במקומות הגדולים תהיה הנחיה למנהל כוח אדם, והעניין יעבוד.

אופיר פינס-פז: במקומות הקטנים – שם תהיינה הבעיות ושם גם יגבו את הקנסות, קנס כזה על מקרה של רשלנות הוא גבוה מידי.

אופיר פינס-פז: החוזרים של ההסתדרות או של התאחדות התעשיינים לא מגיעים למקומות כאלה.

אופיר פינס-פז: הבעיה היא לא בגופים הגדולים.

אלי בן גרא: יש קבוצה גדולה מאד של 100 אלף עובדים שעובדים בחברות כוח אדם ושם בדרך כלל נעשות העבירות האלה.

אלי בן גרא: הבעיה היא לא עם מפעלים של 2-3 עובדים.

אלי בן גרא: יש מקרים שרק אחרי שהעובד סיים את העבודה מוסרים לו מה התנאים.

יפעת רווה: הצעתי עכשיו אבחנה בין מעביד שהוא תאגיד לבין מעביד פרטי.

אופיר פינס-פז: ומה עם חברות כוח אדם?

אופיר פינס-פז: לדעתי הוא צודק בזה.

סיגל קוגוט: זה גם תאגיד.

יפעת רווה: זה יהיה במסגרת הקנסות היותר גבוהים.

יפעת רווה: החלטנו להעלות את זה קצת לחברה, ו- 1000 שקל למעביד פרטי.

יפעת רווה: כך זה יוצא סביר.

אופיר פינס-פז: בסדר, האבחנות האלה מקובלות, עשינו אותן כבר כמה פעמים.

אופיר פינס-פז: אנחנו נאשר.

אופיר פינס-פז: תקנות העבירות המניהליות (קנס מינהלי – חיקוקי צרכנות) (תיקון), התשס"ב-2002

יפעת רווה: מדובר בעצם בשינוי בעקבות שינוי חקיקה שנעשה, שהעביר את העבירות בנושא הזה מחוק הפיקוח על מצרכים ושירותים לחוק הגנת הצרכן, בתוספת מספר הוראות, בעיקר בנושא של חובת הצגת המחירים בשקלים.

יפעת רווה: היום כבר כל הנושא הזה מוסדר בעבירות מינהליות.

יפעת רווה: אנחנו מבקשים לעשות את ההתאמה הזו לשינוי החקיקה.

אופיר פינס-פז: מתי שינוי החקיקה הזה קרה?

יצחק קמחי: לפני שבוע, ב- 12 לחודש זה נכנס לתוקף.

יצחק קמחי: אני חושב שמן הראוי לברך שסוף סוף מעבירים חקיקת שעת חירום בענייני צרכנות.

יצחק קמחי: זה צעד אחד קדימה.

אופיר פינס-פז: אני מסכים.

אופיר פינס-פז: מה לגבי גובה הקנס המינהלי?

יפעת רווה: צריך לעדכן את הקנסות ואנחנו יכולים גם לעדכן את זה בצו של שר המשפטים.

יפעת רווה: לכן נעשה את זה לחוד.

אופיר פינס-פז: מה גובה הקנס על הצגת מחיר שלא בשקלים?

יצחק קמחי: הכוונה היא כשאין הצגת מחירים.

אופיר פינס-פז: אם אין הצגת מחיר, או שהמחירים מוצגים לא במחיר שקלי אלא במחיר דולרי.

יצחק קמחי: לא את כל הסיפור הכנסנו לגדר עבירות מינהליות.

יצחק קמחי: לא חשבנו שזה ראוי.

יצחק קמחי: למשל, בתחום של הבדל מהמחיר על המוצר לעומת מה שמחייבים את הצרכן בקופה.

יצחק קמחי: יש התייחסות לזה כאן, בסעיף, בתיקון לחוק.

יצחק קמחי: בסעיף 17 (ב)(ד) בעניין המחיר המחייב אנחנו רואים בזה עבירה של הטעיה.

יצחק קמחי: על פי סעיף 2 זו עבירה הרבה יותר חמורה, וכמובן אין מקום להטיל לגביה קנס מינהלי.

אופיר פינס-פז: אנחנו מדברים עכשיו רק על סימון מחירים?

יצחק קמחי: כן, הצגת מחירים.

יפעת רווה: כל העבירות המנהליות שקשורות לצרכנות.

יצחק קמחי: בנושא של הצגת מחירים זה בשני תחומים, בעיקר: אלף, הצגת מחירים על מוצרים.

יצחק קמחי: בית, הצגת מחירים, במקום שנדרש לעשות זאת, לגבי שירותים.

יצחק קמחי: נכון להיום קיימים שני צווים ויש להם אזכור נפרד

אופיר פינס-פז: אז מה גובה הקנס?

יפעת רווה: כיום זה 400 שקל.

יפעת רווה: אנחנו נעשה עדכון לפי המדד, עם המדדים האחרונים.

אופיר פינס-פז: ולתאגיד זה כפל.

אופיר פינס-פז: אם זו עבירה חוזרת זה כפל על כפל?

יצחק קמחי: כן.

יפעת רווה: לעבירה חוזרת, אם זה לפרטי – אז כפל, ואם זה תאגיד זה כפל על כפל.

אופיר פינס-פז: אם כך, זה יכול להגיע עד 1600 שקל, בערך.

יפעת רווה: כן, בעבירה חוזרת.

אופיר פינס-פז: נראה לי סביר.

אופיר פינס-פז: מה המצב בתחום הזה, מישהו יודע?

יצחק קמחי: אם התקבל קנס מינהלי – מקבלים דו"ח.

אופיר פינס-פז: והליכי הוצאה לפועל, וכן הלאה?

יצחק קמחי: יש מקרים שמוגשים גם כתבי אישום.

יצחק קמחי: אם ניתן קנס מינהלי ל "סופרסל" בגובה של 1600 שקל זה מגוחך.

יצחק קמחי: יש פה איזושהי פשרה מסוימת.

יצחק קמחי: כמובן שבמקרים של חברות גדולות - -

דורית ואג: ובכתב אישום איזה קנס בית המשפט נותן?

יצחק קמחי: זה הגיע ל- 50 אלף שקל.

אופיר פינס-פז: אנחנו נאשר את הבקשה ואת התקנות.

אופיר פינס-פז: תודה לכם, הישיבה נעולה.